ID OBRASCA KOJI SE PARAFIRA


Općina Mljet, Zabrežje 2, HR-20250 Babino Polje, OIB: 15619832320, u daljnjem tekstu: Naručitelj, kojega zastupa Općinski načelnik Đivo Market, dipl. ing.

i

__________________________________________________________, OIB: ____________ u daljnjem tekstu: Izvršitelj, kojega zastupa direktor Društva _________________________________

[bookmark: _Hlk131012381]na temelju Odluke o odabiru najpovoljnije ponude - Nabava roba i/ili usluga procijenjene vrijednosti  od 11.000,00 EUR do 26.540,00 EUR i/ili radova procijenjene vrijednosti od 26.000,00 EUR do 66.360,00 EUR - Izrada elaborata Izmjena i dopuna Prostornog plana uređenja Općine Mljet Klasa: 406-09/25-01/26; Urbroj: 2117-03-25-__ od ________________ 2025. godine
sklapaju slijedeći

U G O V O R
za uslugu izrade elaborata Izmjena i dopuna Prostornog plana uređenja Općine Mljet 
(_____/2025-UJN)

Članak 1.
Polazišta
Ovim ugovorom uređuje se obavljanje usluge: Izrada elaborata Izmjena i dopuna Prostornog  plana uređenja Općine Mljet (Službeni glasnik Općine Mljet broj 3/02, 5/03 -ispravak, 4/07, 7/10, 9/11, 3/12-ispravak, 1/16, 1/21 i 0/21 -pročišćeni tekst) (dalje: Plan) između Naručitelja, čiji je nadležni upravni odjel Nositelj izrade, te Izvršitelja u svojstvu stručnog izrađivača. 
Usluga izrade Plana odnosi se na područje obuhvata kako ga određuje Prostorni plan uređenja Općine Mljet (Službeni glasnik Općine Mljet 3/02, 5/03-ispr., 4/07, 7/10, 9/11, 3/12-ispr., 1/16, 01/21, 2/21-pročišćeni tekst). 
Plan će se izraditi u u skladu s odredbama Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u skladu s odredbama Pravilnika o prostornim planovima (Narodne novine broj 152/23), u skladu s prijedlogom Odluke o izradi izmjene i dopune Prostornog plana uređenja Općine Mljet KLASA: 350-03/24-37/1, URBROJ: 2117-03-24-3 od 03.12.2024. godine i u skladu s Mišljenjem o potrebi provedbe postupka ocjene, odnosno strateške procjene utjecaja na okoliš za Izmjene i dopune Prostornog plana uređenja Općine Mljet, Upravni odjel za zaštitu okoliša i komunalne poslove DUBROVAČKO-NERETVANSKE ŽUPANIJE KLASA: 351-01/24-01/150; URBROJ: 2117-09/2-25-4 od  05. veljače 2025. godine shodno primjenjujući i odredbe UGOVORA O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI 2021. - 2026. za projekt Nova generacija PPUO Mljet, Referentni broj ugovora o dodjeli bespovratnih sredstava NPOO.C2.3.R3-I7.01.0535, Naziv projekta Izrada prostornog plana nove generacije putem elektroničkog sustava „ePlanovi“ za Općinu Mljet.
Članak 2.
Opis usluge
Izvršitelj se obvezuje sudjelovati u svim Zakonom propisanim radnjama u postupku, kao i uz to vezanim radnim sastancima.
Utvrđuju se sljedeće faze izrade:
- nacrt prijedloga Plana
- prijedlog Plana
- nacrt konačnog prijedloga Plana
- konačni prijedlog Plana
- završni elaborat.
Osim navedenog, izrada Plana obuhvaća sudjelovanje Izvršitelja na jednom javnom izlaganju u sklopu javne rasprave te suradnju u izradi izvješća o javnoj raspravi. Nadalje, Izvršitelj će obaviti obilazak terena te sudjelovati u radnim sastancima koji će uključivati i zainteresirane sudionike u postupku izrade i donošenja Plana.
Izvršitelj se obvezuje za svaku fazu izrade Plana izraditi i predati Naručitelju elaborat u potrebnom formatu i/ili u potrebnom broju tiskanih primjeraka.
Završni elaborat Izvršitelj će izraditi i predati Naručitelju u broju primjeraka sukladno odluci o donošenju Plana.
Usluga utvrđena ovim ugovorom ne obuhvaća izradu dodatnih studija, elaborata ili projekata, potreba za kojima se može ukazati tijekom izvršenja Ugovora.

Članak 3.
Cijena
Utvrđuje se ukupna cijena usluge određene člankom 2. koja iznosi:
__________________________  EUR
(slovima: ____________________________________ Eura).
U iskazanu cijenu nije uključen porez na dodanu vrijednost (PDV).

Članak 4.
Rokovi
Izvršitelj se obvezuje uslugu iz članka 1. ovog ugovora izvesti u fazama sukladno rokovima iz odluke o izradi.
Izvršitelj ima pravo na produženje ugovorenog roka izvršenja ako je zbog promijenjenih okolnosti ili neispunjenja obveza od strane Naručitelja bio spriječen uslugu, tj, pojedinu fazu izvršiti u ugovorenom roku, ili Naručitelj poveća obim posla, ili zatraži obavljanje dodatnih usluga.
U slučaju prekoračenja ugovorenih rokova Naručitelj će Izvršitelju zaračunati penale u visini od 1‰ od ukupne ugovorene cijene za svaki dan kašnjenja, s tim da ukupni iznos ne može prijeći 10% ukupne ugovorene cijene.
Početak rada Izvršitelja na usluzi iz članka 1. počinje dostavom detaljne topografsko-katastarske podloge od strane Naručitelja Izvršitelju, što ne isključuje obilazak terena iz članka 2. koji će se izvršiti prije dostave podloge, odnosno za vrijeme njezine priprema i izrade.

Članak 5.
Plaćanje
Plaćanje usluge vrši se na račun Izvršitelja:
HR_________________________________
otvoren kod _______________________________, a sukladno sljedećim fazama:
- 50% po izradi nacrta prijedloga za javnu raspravu i
- 50% po izradi nacrta konačnog prijedloga.

Članak 6.
Dodatne usluge
Dodatne usluge koje zahtijevaju reviziju i/ili sklapanje aneksa ovog ugovora su: 
1. proširenje i izmjena opsega izrade Plana izvan ciljeva i programskih polazišta izvorno određenih odlukom o izradi i/ili ponudbenom dokumentacijom;
2. dodatne radnje uvjetovane nepravodobnom dostavom ulaznih podataka te dostavom netočnih ulaznih podataka;
3. revizija nacrta prijedloga i/ili ponavljanje javne rasprave uzrokovano prihvaćanjem zahtjeva i/ili primjedbi zaprimljenih nakon predaje nacrta prijedloga, kao i proceduralnim okolnostima izvan odgovornosti Izvršitelja i
4. zastoj u izradi Plana u trajanju duljem od šest mjeseci, a koji nije nastao odgovornošću Izvršitelja.

Članak 7.
Obustava izrade prije potpunog izvršenja Ugovora
Ugovorne strane su suglasne da ukoliko se pisanim nalogom Naručitelja zatraži prekid izvršenja ugovorne usluge, Izvršitelj je dužan prekinuti rad na ugovorenom poslu, a Naručitelj obvezan u cijelosti isplatiti Izvršitelju svaku započetu fazu izrade.
Prekid rada i započeta faza rada zapisnički se konstatiraju, a završene faze Plana predaju se Naručitelju u dva primjerka u smislu članka 2. ovog ugovora.

Članak 8.
Sporovi
Sve sporove u svezi s tumačenjem i izvršenjem Ugovora ugovorne strane nastojat će riješiti sporazumno, a ukoliko u tome ne uspiju, spor će rješavati nadležni sud.

Članak 9.
Broj primjeraka Ugovora
Ovaj je ugovor zaključen u 5 (pet) istovjetnih primjeraka, od čega 3 (tri) za Naručitelja i 2 (dva) za Izvršitelja.




	Klasa: 406-09/25-01/26
	

	Ur.broj: 2117-03-25-__
	Broj ugovora:______________

	Babino Polje, _____________________
	Zagreb, ___________

	Za Naručitelja

Đivo Market, dipl. ing.
Općinski načelnik
	Za Izvršitelja

___________________
Direktor Društva

